2014 októberében, miután klubcsapatában folyamatosan jó teljesítményt nyújtott, újból meghívót kapott a válogatott keretébe és részt vett az év végi Európa-bajnokságon, ahol a franciák az 5. helyen végeztek. Legjobb teljesítményét a szerbek elleni csoportmérkőzésen nyújtotta, ahol a lövések 43%-át hárította. 2015 decemberében Cléopâtre Darleux sérülésének következtében bekerült a világbajnokságra utazó keretbe. A francia csapat csak 7. lett a tornán, azonban Glauser jó teljesítményt nyújtott, a szakemberek őt választották a legjobb 22 év alatti kapusnak.